title: 2015 m. liepos 21 d. Europos sisteminės rizikos valdybos sprendimas dėl informacijos teikimo ir rinkimo Sąjungos finansų sistemos makrolygio rizikos ribojimo priežiūros tikslais ir kuriuo panaikinamas Sprendimas ESRV/2011/6 (ESRV/2015/2)

text:
27.11.2015

               LT

               Europos Sąjungos oficialusis leidinys

               C 394/4

         EUROPOS SISTEMINĖS RIZIKOS VALDYBOS SPRENDIMAS
   2015 m. liepos 21 d.
   dėl informacijos teikimo ir rinkimo Sąjungos finansų sistemos makrolygio rizikos ribojimo priežiūros tikslais ir kuriuo panaikinamas Sprendimas ESRV/2011/6
   (ESRV/2015/2)
   (2015/C 394/03)
   EUROPOS SISTEMINĖS RIZIKOS VALDYBOS BENDROJI VALDYBA,
   atsižvelgdama į 2010 m. lapkričio 24 d. Europos Parlamento ir Tarybos reglamentą (ES) Nr. 1092/2010 dėl Europos Sąjungos finansų sistemos makrolygio rizikos ribojimo priežiūros ir Europos sisteminės rizikos valdybos įsteigimo (1), ypač į jo 3 straipsnio 2 dalį, 4 straipsnio 2 dalį ir 8 straipsnio 2 dalį bei 15 straipsnį,
   atsižvelgdama į 2010 m. lapkričio 17 d. Tarybos reglamentą (ES) Nr. 1096/2010, kuriuo Europos Centriniam Bankui pavedami konkretūs uždaviniai, susiję su Europos sisteminės rizikos valdybos veikla (2), ypač į jo 2 straipsnio b punktą, 5 straipsnį ir 6 straipsnio 4 dalį,
   atsižvelgdama į 2011 m. sausio 20 d. Europos sisteminės rizikos valdybos sprendimą ESRV/2011/1, kuriuo patvirtinamos Europos sisteminės rizikos valdybos darbo tvarkos taisyklės (3), ypač į jo 28 straipsnio 1 dalį,
   kadangi:

               (1)

               Reglamento (ES) Nr. 1092/2010 3 straipsnio 2 dalyje nustatyta, kad Europos sisteminės rizikos valdyba (ESRV) turi nustatyti ir (arba) surinkti bei analizuoti visą informaciją, reikalingą Sąjungos finansų sistemos makrolygio rizikos ribojimo priežiūrai, siekdama prisidėti prie sisteminės rizikos, kuri kyla finansiniam stabilumui Sąjungoje dėl pokyčių finansų sistemoje, prevencijos ar mažinimo ir, atsižvelgiant į makroekonominius pokyčius, kad būtų išvengta plataus masto finansinių sunkumų laikotarpių;

               (2)

               Reglamento (ES) Nr. 1092/2010 15 straipsnio 2 dalyje nustatyta, kad Europos priežiūros institucijos (EPI), Europos centrinių bankų sistema (ECBS), Europos Komisija, nacionalinės priežiūros institucijos ir nacionalinės statistikos institucijos turi glaudžiai bendradarbiauti su ESRV ir suteikti jai visą informaciją, būtiną jos užduotims vykdyti vadovaujantis Sąjungos teisės aktais;

               (3)

               pagal Reglamento (ES) Nr. 1092/2010 15 straipsnio 3 dalį, ESRV gali paprašyti EPI pateikti informaciją, kaip įprasta, apibendrinta arba suvestine forma, kad nebūtų galima nustatyti atskirų finansų įstaigų;

               (4)

               Reglamento (ES) Nr. 1096/2010 10 konstatuojamoje dalyje nurodyta, kad ECB turėtų būti patikėtas uždavinys teikti statistinę paramą ESRV, vadovaujantis jo 9 konstatuojamąja dalimi;

               (5)

               šis sprendimas neturi įtakos ECB teisei savo tikslais naudoti informaciją, kurią jis renka pagal 1998 m. lapkričio 23 d. Tarybos reglamentą (EB) Nr. 2533/98 dėl Europos Centrinio Banko renkamos statistinės informacijos (4).

               (6)

               siekdamos patenkinti ESRV poreikius, ESRV, ECB ir EPI sutarė atnaujinti esamą reguliaraus informacijos teikimo sistemą,

         PRIĖMĖ ŠĮ SPRENDIMĄ:
   1 straipsnis
   Taikymo sritis
   Šiame sprendime nustatoma ESRV uždaviniams vykdyti reikalinga suvestinė informacija ir išdėstomos išsamios tos informacijos teikimo ir rinkimo taisyklės.
   2 straipsnis
   Reguliariai teikiama suvestinė informacija
   1.   ESRV uždaviniams vykdyti reikalinga suvestinė informacija reguliariai teikiama I ir II prieduose nustatyta tvarka.
   2.   I priede nurodytą suvestinę informaciją teikia ECB.
   3.   II priede nurodytą suvestinę informaciją teikia atitinkamos EPI.
   4.   ESRV sekretoriatas:

               a)

               pasikonsultavęs su ECB ir (arba) EPI prireikus nustato 1 dalyje nurodytos informacijos technines specifikacijas; ir

               b)

               renka 1 dalyje nurodytą informaciją bei bendradarbiauja atitinkamai su ECB ir EPI.

         3 straipsnis
   Ad hoc teikiama suvestinė informacija
   Procedūros, kurias ESRV sekretoriatas taiko ad hoc prašymams pateikti suvestinę informaciją, nustatytos III priede.
   4 straipsnis
   Baigiamosios ir pereinamojo laikotarpio nuostatos
   1.   Sprendimas ESRV/2011/6 (5) panaikinamas nuo šio sprendimo įsigaliojimo dienos.
   2.   Šio sprendimo II priedas taikomas nuo šio sprendimo įsigaliojimo dienos arba nuo tos dienos, kurią pirmą kartą pateikiami tame priede nurodyti rodikliai, arba nuo tos dienos, kurią nustatomos tame priede nurodytos atitinkamos duomenų teikimo techninės specifikacijos, atsižvelgiant į tai, kuri data yra vėlesnė.
   5 straipsnis
   Įsigaliojimas
   Šis sprendimas įsigalioja 2015 m. liepos 21 d.

      Priimta Frankfurte prie Maino 2015 m. liepos 21 d.

            ESRV Pirmininkas

         Mario DRAGHI

      (1)  OL L 331, 2010 12 15, p. 1.

      (2)  OL L 331, 2010 12 15, p. 162.

      (3)  OL C 58, 2011 2 24, p. 4.

      (4)  OL L 318, 1998 11 27, p. 8.

      (5)  2011 m. rugsėjo 21 d. Europos sisteminės rizikos valdybos sprendimas ESRV/2011/6 dėl informacijos teikimo ir rinkimo Sąjungos finansų sistemos makrolygio rizikos ribojimo priežiūros tikslais (OL C 302, 2011 10 13, p. 3).

      I PRIEDAS
      Europos Centrinio Banko reguliariai teikiama suvestinė informacija

                  1.

                  Remdamasis Susitarimo memorandumu dėl dalinimosi nekonfidencialia statistine informacija, kurį ECB ir ESRV sudarė 2013 m. rugsėjo 25 d. (toliau – Susitarimo memorandumas), įskaitant vėlesnius jo pakeitimus, ECB teikia ESRV jame nurodytus bendruosius duomenis (toliau – bendrieji duomenys).

                  2.

                  Bendrieji duomenys pateikiami ESRV sekretoriatui vadovaujantis Susitarimo memorandume nustatytomis prieigos prie bendrųjų duomenų ir jų naudojimo sąlygomis. ECB savo iniciatyva ar ESRV prašymu gali pakeisti bendrųjų duomenų turinį, ypač tam, kad būtų atsižvelgta į: a) ECB statistinių duomenų saugyklos duomenų rinkinių sudėties ar valdymo pakeitimus, b) ECB gauto duomenų rengėjo sutikimo pasidalinti nepaskelbtais duomenimis pakeitimus, arba c) teisės aktuose nustatytų ESRV uždavinių apimties ir įgyvendinimo būdo ar susijusio duomenų poreikio pakeitimus.

                  3.

                  ECB taip pat pateikia ESRV suvestinius duomenis, nepriskirtinus bendriesiems duomenims, jei juose nėra konfidencialios statistinės informacijos, kaip apibrėžta Tarybos reglamento (EB) Nr. 2533/98 (1) 1 straipsnio 12 punkte, ir jei negalima nustatyti atskirų finansų įstaigų, nebent šie duomenys jau buvo paviešinti. ESRV sekretoriatas, pasikonsultavęs su ECB, nustato technines prieigos prie šių duomenų specifikacijas, kai jie žymimi kaip nepaskelbti.

         (1)  1998 m. lapkričio 23 d. Tarybos reglamentas (EB) Nr. 2533/98 dėl Europos Centrinio Banko renkamos statistinės informacijos (OL L 318, 1998 11 27, p. 8; 2004 m. specialusis leidimas lietuvių k., 1 sk., 3 t., p. 23).

      II PRIEDAS
      Europos priežiūros institucijų reguliariai teikiama suvestinė informacija

         Bendroji taisyklė

      Europos priežiūros institucijos (EPI) reguliariai teikia ESRV šiame priede nurodytą suvestinę informaciją. Teikiama informacija apima duomenis apie ne mažiau kaip tris atskaitinguosius agentus, iš kurių nė vienas neatstovauja 85 % ar daugiau atitinkamos rinkos, ar tai būtų vienos ar daugiau valstybių narių, ar visos Sąjungos rinka. Tačiau jeigu greta suvestinės informacijos teikiamos skaitinės charakteristikos, suvestinė informacija apima duomenis apie ne mažiau kaip penkis atskaitinguosius agentus, kai teikiami viešai prieinami duomenys, ir duomenis apie ne mažiau kaip šešis atskaitinguosius agentus, kai būtina apsaugoti konfidencialius įmonės lygio duomenis.

         Europos bankininkystės institucija (EBI)

      EBI teikia rizikos rodiklius (RR) ir išsamias rizikos analizės priemones (IRAP), kaip apibrėžta EBI vidaus dokumentuose. RR ir IRAP duomenys teikiami apie kiekvieną valstybę narę, jei tenkinamos bendrojoje taisyklėje nustatytos sąlygos, ir apie visą Sąjungą, užtikrinant, kad nebūtų pateiktas dvigubas atskaitingųjų agentų skaičius. Ypatingais atvejais gali būti susitarta dėl kitokios suvestinės informacijos. Duomenys pateikiami per dvi darbo dienas nuo išleidimo datų, nurodytų 2014 m. gegužės 14 d. EBI sprendimo EBA/DC/090 4 straipsnyje.

         Europos draudimo ir profesinių pensijų institucija (EDPPI)

                  1.

                  EDPPI teikia rinkinį rodiklių, išvestų iš duomenų, kuriuos EDPPI gauna iš nacionalinėms priežiūros institucijoms pateiktos Mokumo II reguliarios priežiūros informacijos, kaip apibrėžta EDPPI. Rodikliai teikiami apie kiekvieną valstybę narę, jei tenkinamos bendrojoje taisyklėje nustatytos sąlygos, ir apie visą Sąjungą, užtikrinant, kad nebūtų pateiktas dvigubas atskaitingųjų agentų skaičius. Ypatingais atvejais gali būti nustatyta kitokia suvestinė informacija. Dėl išleidimo datų bus tarpusavyje susitarta tuomet, kai bus pradėta taikyti Mokumo II teisinė sistema.

                  2.

                  ESRV sekretoriatas abipusiu susitarimu su EDPPI gali nustatyti kitų suvestinių duomenų, kurie grindžiami duomenimis, EDPPI jau turimais iš nacionalinėms priežiūros institucijoms pateiktos Mokumo II reguliarios priežiūros informacijos, reguliaraus teikimo technines specifikacijas.

         Europos vertybinių popierių ir rinkų institucija (EVPRI)

      ESRV sekretoriatas abipusiu susitarimu su EVPRI nustato duomenų, kurie, vadovaujantis taikytinais sektoriaus teisės aktais, turi būti perduoti ESRV, technines specifikacijas. Techninėse specifikacijose taip pat nustatomas duomenų teikimo dažnumas ir laikas.

      III PRIEDAS
      ESRV teikiami ad hoc prašymai pateikti suvestinę informaciją

         Bendros pastabos

      ESRV gali teikti ad hoc prašymus pateikti suvestinę informaciją. Tokie ESRV ad hoc prašymai pateikti informaciją gali būti tenkinami:

                  a)

                  suteikiant informaciją, jau turimą iš Europos centrinių bankų sistemos (ECBS), Europos priežiūros institucijų (EPI), komercinių duomenų teikėjų arba tarptautinių organizacijų, pvz., Tarptautinių atsiskaitymų banko (TAB), duomenų bazių; arba

                  b)

                  atliekant ad hoc tyrimus.

         Principai

      ESRV sekretoriatas, ECB ir EPI (toliau – šalys), vykdydami ad hoc prašymus pateikti informaciją:

                  a)

                  laikosi sutartų procedūrinių etapų, kurie turi būti taikomi skaidriai;

                  b)

                  vengia pernelyg didelės sąveikos su atskaitingaisiais agentais;

                  c)

                  įvairiems analitiniams ir veiklos tikslams kuo labiau pakartotinai naudoja turimą informaciją, tuo pačiu laikydamiesi būtinų teisinių apribojimų ir apsaugodami konfidencialumą;

                  d)

                  kiek įmanoma naudoja esamas ir, jei taikytina, suderintas, metodikas ir duomenų rinkinius;

                  e)

                  sukuria ad hoc prašymų geriausią praktiką, nustatydami visų dalyvaujančių šalių grįžtamojo ryšio ir dalinimosi informacija apie metodiką mechanizmus.

            A.   TURIMOS INFORMACIJOS TEIKIMAS

                  1.

                  ESRV sekretoriatas, pasikonsultavęs su ECB arba atitinkamomis EPI, gali pateikti ad hoc prašymą pateikti duomenis, kurie nėra reguliariai teikiami pagal I ir II priedus, bet kuriuos ECBS ar EPI (toliau kartu – adresatai) jau turi; kartu pateikiamas prašomų duomenų aprašymas. Prašomų duomenų pateikimo terminas nustatomas abipusiu ESRV sekretoriato ir atitinkamų šalių susitarimu.

                  2.

                  Adresatai pateikia prašomą informaciją laikydamiesi taikytinoje teisėje nustatytų taisyklių ir procedūrų, įskaitant (bet neapsiribojant):

                              a)

                              Europos centrinių bankų sistemos ir Europos Centrinio Banko statutą;

                              b)

                              Tarybos reglamentą (EB) Nr. 2533/98;

                              c)

                              Europos Parlamento ir Tarybos reglamentą (ES) Nr. 1093/2010 (1);

                              d)

                              Europos Parlamento ir Tarybos reglamentą (ES) Nr. 1094/2010 (2);

                              e)

                              Europos Parlamento ir Tarybos reglamentą (ES) Nr. 1095/2010 (3);

                              f)

                              Tarybos reglamentą (ES) Nr. 1096/2010 (4).

                  3.

                  ESRV sekretoriatas pateikia duomenis atitinkamai jų prašančiai ESRV struktūrai.

                  4.

                  Kai prašymą pateikti informaciją galima patenkinti naudojant duomenis, gautus iš komercinių teikėjų, tokie duomenys per ESRV sekretoriatą pateikiami atitinkamai jų prašančiai ESRV struktūrai kartu su kokybės vertinimu ir informacija apie susijusias išlaidas.

            B.
            AD HOC TYRIMAS

      1.
            Ad hoc tyrimo būtinybės nustatymas

                  1.1.

                  Nepaisant prieš tai nurodytų aplinkybių, ESRV struktūroms pateikus pirminius ad hoc prašymus pateikti suvestinę informaciją, paprastai pirmiausia prasideda patikrinimo etapas, kurį gali atlikti pačios atitinkamos struktūros, ESRV sekretoriatas arba ECB. Tokio patikrinimo tikslas – nustatyti, ar būtina atlikti ad hoc tyrimą. Patikrinimo metu pirmiausia įvertinama, kokie kiekybiniai ir kokybiniai duomenys jau yra turimi ir ar jie yra tinkami. Jeigu turimi duomenys nėra tinkami ir iškyla poreikis surinkti duomenis iš atskaitingųjų agentų atliekant ad hoc tyrimą, jau patikrinimo metu gali būti nustatyta atitinkama atskaitingoji visuma ir bendros galimos atskaitingųjų agentų sąnaudos, susijusios su ad hoc tyrimo vykdymu.

                  1.2.

                  ESRV ir viena ar kelios EPI, atsižvelgdamos į bendrą interesą konkrečiu klausimu, gali susitarti pradėti bendrą ad hoc tyrimą; tokiu atveju patikrinimo etapas yra nebūtinas.

            2.
            Ad hoc tyrimų rūšys

      Gali būti naudojamos dvi ad hoc tyrimų rūšys:

                  a)

                  1 rūšies tyrimai skirti konkretiems klausimams, pvz., tinkamam rizikos vertinimui, ir dažniausiai ja siekiama pateikti išsamesnius reguliaraus duomenų teikimo paskirstymus, pvz., pozicijas „iš jų“. 1 rūšies tyrimai taip gali apimti duomenų rinkinius, kurie yra susiję su (reguliariu) duomenų rinkimu kitokiame kontekste arba kuriuos renka kita organizacija, pavyzdžiui, Tarptautinis valiutos fondas arba TAB, ir kuriems jau sukurtos metodikos sistemos;

                  b)

                  2 rūšies tyrimai apima reiškinius, kurie anksčiau nebuvo analizuoti ir kuriems nėra sukurta metodikos ir nėra reguliariai renkami duomenys. 2 rūšies tyrimams paprastai reikia žymiai daugiau darbo nei 1 rūšies tyrimams, ir juose gali nebūti lyginamojo standarto. Būtinybė nustatyti atitinkamus atskaitinguosius agentus ir sukurti metodinę sistemą gali reikšti, kad prieš pradedant rinkti informaciją praeis nemažai laiko.

            3.   Procedūra

                  3.1.

                  ESRV bendroji valdyba (toliau – Bendroji valdyba) sprendžia, ar suvestinė informacija turi būti renkama atliekant ad hoc tyrimą, atsižvelgdama į galimas susijusias sąnaudas ir laiką, kurio reikia tokiam tyrimui atlikti.

         Patikrinimo etapas

                  3.2.

                  ESRV struktūros pateikia savo pirminius prašymus dėl suvestinės informacijos ad hoc surinkimo ESRV sekretoriatui. ESRV sekretoriatas, bendradarbiaudamas su ESRV ryšių palaikymo grupe duomenų klausimais ir ECB, įvertina turimą informaciją, kad kuo labiau panaudotų anksčiau surinktą informaciją ir išvengtų atskaitomybės naštos padidinimo. Jei padaroma išvada, kad turima informacija nėra tinkama ir iškyla poreikis surinkti duomenis iš atskaitingųjų agentų atliekant ad hoc tyrimą, ESRV substruktūra, padedama ESRV sekretoriato, pradinį prašymą pateikti informaciją pakeičia konkrečių duomenų reikalavimais; atitinkamose organizacijose įvertinamas atitinkamos informacijos prieinamumas ir kokybė. Patikrinimo metu taip pat galima remtis ECBS, įskaitant ECBS statistikos komitetą (STK), ECBS finansinio stabilumo komitetą (FSK), arba kitais Europos statistikos sistemos šaltiniais, komerciniais duomenų teikėjais ir tarptautinėmis organizacijomis, pvz., TAB.

                  3.3.

                  Jei per patikrinimo etapą padaroma išvada, kad: a) tinkami duomenys arba priimtini pakaitiniai rodikliai yra prieinami ir yra pakankamos kokybės ir b) gautas savininko sutikimas naudoti duomenis, kurie yra nevisiškai viešai prieinami, ad hoc tyrimas nėra būtinas ir taikomos A skyriuje nurodytos procedūros.

                  3.4.

                  Jei paaiškėja bet kuri iš toliau nurodytų aplinkybių: a) tinkami duomenys ir (arba) priimtini pakaitiniai rodikliai yra prieinami, tačiau jų kokybė yra nežinoma arba nepakankama; b) nėra duomenų ir pakaitinių rodiklių; arba c) negautas atskaitingojo agento sutikimas naudoti duomenis, kurie yra nevisiškai viešai prieinami, ESRV sekretoriatas, bendradarbiaudamas su ECB, informuoja duomenų prašančias struktūras apie informacijos prieinamumo įvertinimo rezultatą ir pasiūlo galimus ad hoc tyrimo šaltinius ir metodikas, įskaitant: i) atskaitingųjų agentų kategorijas ir skaičių; ii) duomenų teikimo kanalus, pvz., STK, FSK arba EPI, iii) sąnaudų ir laiko įvertinimą, iv) bet kokius numatomus sunkumus.

         Duomenų rinkimo etapas

                  3.5.

                  Gavęs patikrinimo rezultatus, ESRV sekretoriatas pateikia ESRV bendrajai valdybai tvirtinti pasiūlymą dėl tolesnių veiksmų kartu su preliminariu naudos ir sąnaudų įvertinimu. Bendroji valdyba nusprendžia, ar atlikti ad hoc tyrimą, kuriame gali prireikti atskaitingųjų agentų dalyvavimo. Bendrosios valdybos sprendime, kuriuo patvirtinamas toks prašymas, pirmiausia gali būti nustatyta: a) prašomos informacijos išsamumas instituciniu ir vienetų lygiu, b) taikytina konfidencialumo tvarka, ypač kam bus leidžiama susipažinti su kokiais duomenimis ir kaip duomenys bus saugomi ir perduodami, c) informacijos pateikimo terminai.

                  3.6.

                  Kai ad hoc tyrimą atlieka viena iš EPI, ESRV sekretoriatas tiesiogiai susisiekia su atitinkama EPI. Duomenys gali būti teikiami per ECB, visapusiškai laikantis Reglamento (ES) Nr. 1092/2010 (5) 8 straipsnio.

                  3.7.

                  Kai ad hoc tyrimą atlieka ECBS, ESRV sekretoriatas susisiekia su ECB, kuris per kompetentingas nacionalines institucijas, pasinaudodamas atitinkamais ECBS komitetais ir laikydamasis taikomų konfidencialumo apribojimų, inicijuoja susisiekimą su potencialiais atskaitingaisiais agentais.

                  3.8.

                  Užbaigus kiekvieną ad hoc tyrimą, šalys pasidalina informacija apie tyrimo vykdymą, o ypač apie taikytą metodiką bei kokybės patikrinimus, taip pat apie patirtus sunkumus, kad pagerintų būsimų tyrimų veiksmingumą ir efektyvumą.

         (1)  2010 m. lapkričio 24 d. Europos Parlamento ir Tarybos reglamentas (ES) Nr. 1093/2010, kuriuo įsteigiama Europos priežiūros institucija (Europos bankininkystės institucija), iš dalies keičiamas Sprendimas Nr. 716/2009/EB ir panaikinamas Komisijos sprendimas 2009/78/EB (OL L 331, 2010 12 15, p. 12).

         (2)  2010 m. lapkričio 24 d. Europos Parlamento ir Tarybos reglamentas (ES) Nr. 1094/2010, kuriuo įsteigiama Europos priežiūros institucija (Europos draudimo ir profesinių pensijų institucija), iš dalies keičiamas Sprendimas Nr. 716/2009/EB ir panaikinamas Komisijos sprendimas 2009/79/EB (OL L 331, 2010 12 15, p. 48).

         (3)  2010 m. lapkričio 24 d. Europos Parlamento ir Tarybos reglamentas (ES) Nr. 1095/2010, kuriuo įsteigiama Europos priežiūros institucija (Europos vertybinių popierių ir rinkų institucija) ir iš dalies keičiamas Sprendimas Nr. 716/2009/EB bei panaikinamas Komisijos sprendimas 2009/77/EB (OL L 331, 2010 12 15, p. 84).

         (4)  2010 m. lapkričio 17 d. Tarybos reglamentas (ES) Nr. 1096/2010, kuriuo Europos Centriniam Bankui pavedami konkretūs uždaviniai, susiję su Europos sisteminės rizikos valdybos veikla (OL L 331, 2010 12 15, p. 162).

         (5)  2010 m. lapkričio 24 d. Europos Parlamento ir Tarybos reglamentas (ES) Nr. 1092/2010 dėl Europos Sąjungos finansų sistemos makrolygio rizikos ribojimo priežiūros ir Europos sisteminės rizikos valdybos įsteigimo (OL L 331, 2010 12 15, p. 1).


title: 2014 m. rugsėjo 25 d. Tarybos sprendimas, kuriuo skiriami Darbuotojų judėjimo laisvės patariamojo komiteto nariai ir pakaitiniai nariai

text:
27.9.2014

               LT

               Europos Sąjungos oficialusis leidinys

               C 338/21

         TARYBOS SPRENDIMAS
   2014 m. rugsėjo 25 d.
   kuriuo skiriami Darbuotojų judėjimo laisvės patariamojo komiteto nariai ir pakaitiniai nariai
   2014/C 338/03
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo,
   atsižvelgdama į 2011 m. balandžio 5 d. Tarybos reglamentą (ES) Nr. 492/2011 dėl laisvo darbuotojų judėjimo Sąjungoje (1), ypač į jo 23 ir 24 straipsnius,
   atsižvelgdama į valstybių narių Vyriausybių Tarybai pateiktus kandidatų sąrašus,
   kadangi:

               (1)

               2012 m. spalio 4 d. (2) ir 2012 m. lapkričio 20 d. (3) sprendimais Taryba paskyrė Darbuotojų judėjimo laisvės patariamojo komiteto (toliau – komitetas) narius ir pakaitinius narius laikotarpiui nuo 2012 m. rugsėjo 25 d. iki 2014 m. rugsėjo 24 d.;

               (2)

               nariai savo pareigas eina tol, kol yra pakeičiami arba paskiriami kitai kadencijai;

               (3)

               komiteto nariai ir pakaitiniai nariai turėtų būti skiriami dvejų metų laikotarpiui,

         PRIĖMĖ ŠĮ SPRENDIMĄ:
   1 straipsnis
   Darbuotojų judėjimo laisvės patariamojo komiteto nariais ir pakaitiniais nariais laikotarpiui nuo 2014 m. rugsėjo 25 d. iki 2016 m. rugsėjo 24 d. skiriami:
   I.   VYRIAUSYBIŲ ATSTOVAI

               Šalis

               Nariai

               Pakaitiniai nariai

               Belgija

               Gylvie GUELLUY
               Jacques OUZIEL

               Thierry LHOIR

               Bulgarija

               Hristo SIMEONOV
               Tatiana GUEORGUIEVA

               Dimitrina KOSTADINOVA

               Čekijos Respublika

               Kateřina ŠTĚPÁNKOVÁ
               Eva DIANIŠKOVÁ

               Eva NOVÁKOVÁ

               Danija

               Stig Hansen NØRGAARD
               Rikke Mark SEERUP

               Simone HEINECKE

               Vokietija

               Vera BADE
               Johannes RASCHKA

               Anne Katrin LUTZ

               Estija

               Marit RAIST
               Liis REITER

               Kristi SUUR

               Airija

               Mary Joan KEHOE
               Anthony MORRISSEY

               Aedin DOYLE

               Graikija

               Kroatija

               Marija KNEŽEVIĆ KAJARI
               Ivana GUBEROVIĆ

               Aleksandra GAVRILOVIĆ

               Ispanija

               Paloma MARTÍNEZ GAMO
               Miguel COLINA ROBLEDO

               Rosalía SERRANO VELASCO

               Prancūzija

               Magali MARTIN
               Albert MARTINO

               Laurent FRIBOULET

               Italija

               Kipras

               Latvija

               Ilze ZVĪDRIŅA
               Kristaps ZIEDIŅŠ

               Linda PAUGA

               Lietuva

               Rasa MALAIŠKIENĖ
               Agnė PECIUKEVIČIENĖ

               Inga LIUBERTĖ

               Liuksemburgas

               Vengrija

               Malta

               Mario SCHEMBRI
               Nicola CINI

               George CAMILLERI

               Nyderlandai

               Onno BRINKMAN
               Cristel van TILBURG

               Mark JACOBS

               Austrija

               Heinz KUTROWATZ
               Martha ROJAS-PINEDA

               Günter STICKLER

               Lenkija

               Magdalena SWEKLEJ
               Marcin WIATRÓW

               Agnieszka ZDAK

               Portugalija

               Rumunija

               Auraş MARINESCU
               Simona ŞTEFAN

               Bogdan-Tiberius PAŞCA

               Slovėnija

               Sonja MALEC
               Grega MALEC

               Mateja GOLJA

               Slovakija

               Zuzana KRCHŇAVÁ
               Jaroslav KOVÁČ

               Suomija

               Katri NISKANEN
               Olli SORAINEN

               Elina HIRTTIÖ

               Švedija

               Maria NORDIN SKULT
               Madeleine ÖHBERG

               Kristina EKBERG

               Jungtinė Karalystė

               Janina CIECIORA
               Deborah MORRISON

               Jonathan PIGGINS

   II.   PROFESINIŲ SĄJUNGŲ ATSTOVAI

               Šalis

               Nariai

               Pakaitiniai nariai

               Belgija

               Koen MEESTERS
               Hanne SANDERS

               Jean-François MACOURS

               Bulgarija

               Atanaska TODOROVA
               Daniel YANEV

               Čekijos Respublika

               Vít SAMEK
               Pavel JANÍČKO

               Petr ŠULC

               Danija

               Jørgen Rønnow BRUUN
               Helle Hjort BENTZ

               Käthe Munk RYOM

               Vokietija

               Alexandra KRAMER
               Ina HINZER

               Thomas BEMMANN

               Estija

               Mare VIIES
               Liina CARR

               Aija MAASIKAS

               Airija

               Esther LYNCH
               John DOUGLAS

               Graikija

               Kroatija

               Ana KRANJAC JULARIĆ
               David Jakov BABIĆ

               Ana MILIĆEVIĆ PEZELJ

               Ispanija

               Ana María CORRAL JUAN
               Francisco GONZÁLEZ MORENO

               Jose Antonio MORENO DÍAZ

               Prancūzija

               Francine BLANCHE
               Corinne MARES

               Ommar BENFAID

               Italija

               Kipras

               Latvija

               Natalja MICKEVIČA
               Kaspars RĀCENĀJS

               Mārtiņš SVIRSKIS

               Lietuva

               Janina ŠVEDIENĖ
               Janina MATUIZIENĖ

               Ričardas GARUOLIS

               Liuksemburgas

               Vengrija

               Malta

               Ian Mark ZAMMIT
               Jeremy J CAMILLERI

               Paul PACE

               Nyderlandai

               Caroline RIETBERGEN
               Martijn HORDIJK

               Henk BOSSCHER

               Austrija

               Johannes PEYRL
               Oliver RÖPKE

               Lena KARASZ

               Lenkija

               Jakub KUS
               Krystyna CIEMNIAK

               Bogdan OLSZEWSKI

               Portugalija

               Rumunija

               Corneliu CONSTANTINOAIA
               Liviu APOSTOIU

               Dragos FRUMOSU

               Slovėnija

               Marko TANASIČ
               Jakob POČIVAVŠEK

               Nadja GÖTZ

               Slovakija

               Vlasta SZABOVÁ
               Zdena DVORANOVÁ

               Mária SVOREŇOVÁ

               Suomija

               Eve KYNTÄJÄ
               Heikki TAULU

               Ralf SUND

               Švedija

               Thord INGESSON
               Josefin EDSTRÖM

               Sofia RÅSMAR

               Jungtinė Karalystė

               Rosa CRAWFORD
               Mohammed TAJ

               Wilf SULLIVAN

   III.   DARBDAVIŲ ASOCIACIJŲ ATSTOVAI

               Šalis

               Nariai

               Pakaitiniai nariai

               Belgija

               Michèle CLAUS
               Hilde THYS

               Monica DE JONGHE

               Bulgarija

               Ivan ZAHARIEV
               Martin STOYANOV

               Daniela SIMIDCHIEVA

               Čekijos Respublika

               Vladimíra DRBALOVÁ
               Marie ZVOLSKÁ

               Jitka HLAVÁČKOVÁ

               Danija

               Henning GADE
               Flemming DREESEN

               Karen ROIY

               Vokietija

               Alexander WILHELM
               Christina BREIT

               Carmen Eugenia BÂRSAN

               Estija

               Piia SIMMERMANN
               Katrin TRUVE

               Mare HIIESALU

               Airija

               Tony DONOHOE
               Kara McGANN

               Graikija

               Kroatija

               Milica JOVANOVIĆ
               Milka KOSANOVIĆ

               Nataša NOVAKOVIĆ

               Ispanija

               Helena MORALES DE LABRA
               Patricia CIREZ MIQUELEIZ

               Luis MÉNDEZ LÓPEZ

               Prancūzija

               Garance PINEAU
               Natacha MARQUET

               Pascale DESSEN

               Italija

               Kipras

               Latvija

               Anita LĪCE
               Ilona KIUKUCĀNE

               Jolanta VJAKSE

               Lietuva

               Justinas USONIS
               Aidas VAIČIULIS

               Dovilė BAŠKYTĖ

               Liuksemburgas

               Vengrija

               Malta

               Lawrence MIZZI
               Michael GALEA

               John HUBER

               Nyderlandai

               Rob SLAGMOLEN
               A.P.M.G. SCHOENMAECKERS

               G.A.M. Gerard VAN DER GRIND

               Austrija

               Margit KREUZHUBER
               Julia ENZELSBERGER

               Kornelia LIENHART

               Lenkija

               Monika GŁADOCH
               Grzegorz BACZEWSKI

               Andrzej STĘPNIKOWSKI

               Portugalija

               Rumunija

               Roxana PRODAN
               Florian STAMATE

               Liviu ROGOJINARU

               Slovėnija

               Igor ANTAUER
               Polona FINK RUŽIČ

               Maja SKORUPAN

               Slovakija

               Radovan MAXIN
               Peter MOLNÁR

               Martin HOŠTÁK

               Suomija

               Mikko RÄSÄNEN
               Jenni RUOKONEN

               Simopekka KOIVU

               Švedija

               Karin EKENGER
               Carin RENGER

               Patrik KARLSSON

               Jungtinė Karalystė

               Sinead LAWRENCE
               Rob WALL

               Tom SALLIS

         2 straipsnis
   Narius, kurių kandidatūros dar nebuvo pasiūlytos, Taryba skirs vėliau.
   3 straipsnis
   Šis sprendimas įsigalioja jo priėmimo dieną.

      Priimta Briuselyje 2014 m. rugsėjo 25 d.

            Tarybos vardu

            Pirmininkas

         F. GUIDI

      (1)  OL L 141, 2011 5 27, p. 1.

      (2)  2012 m. spalio 4 d. Tarybos sprendimas, kuriuo skiriami Darbuotojų judėjimo laisvės patariamojo komiteto nariai ir pakaitiniai nariai (OL C 302, 2012 10 6, p. 1).

      (3)  2012 m. lapkričio 20 d. Tarybos sprendimas, kuriuo skiriami Darbuotojų judėjimo laisvės patariamojo komiteto Italijai atstovaujantys nariai ir pakaitiniai nariai (OL C 360, 2012 11 22, p. 4).